[{"text_idx": "#000005", "text": "Keskmine Eesti pere viskab igal aastal a\u0308ra 330 euro va\u0308a\u0308rtuses toitu"}, {"text_idx": "#000023", "text": "U\u0308lemiste hingamisteede viirusnakkused viisid arstile ligi 3500 inimest"}, {"text_idx": "#000024", "text": "Alanud gripihooaja esimesel na\u0308dalal registreeriti Eestis 3465 u\u0308lemiste hingamisteede viirusnakkustesse haigestumise juhtu, kuid u\u0308kski gripidiagnoos laboratoorset kinnitust ei leidnud."}, {"text_idx": "#000025", "text": "Haigestumine oli seotud muude respiratoorseid viirusnakkuspo\u0303hjustavate viirustega, haigestumuse intensiivsus on hetkel madal ega u\u0308leta sellele aastaajale iseloomulikku na\u0308itajat, teatas terviseameti pressiesindaja neljapa\u0308eval BNS-ile. Nakatunute arvu osas maakondades suuri erinevusi ei ole."}, {"text_idx": "#000026", "text": "Terviseameti gripikeskuse peaspetsialist Olga Sadikova so\u0303nul on praegu hea aeg end gripi vastu vaktsineerida, sest gripiviirused veel Eestis ei ringle ning organismile ja\u0308a\u0308b seeto\u0303ttu rohkem aega viirusevastase kaitse kohandamiseks. \u201eEriti to\u0303siselt peaks vaktsineerimisele mo\u0303tlema eakad ja inimesed, kes puutuvad kokku vanemaealistega vo\u0303i need kes po\u0303evad kroonilisi haigusi,\u201c u\u0308tles Sadikova."}, {"text_idx": "#000027", "text": "Kuigi to\u0303sise nakkushaigusena tuntud gripp vo\u0303ib mo\u0308o\u0308duda ka va\u0308ikese palaviku ja eriliste su\u0308mptomiteta, vo\u0303ib pu\u0308stijalu grippi po\u0303dev inimene viirust levitada riskiru\u0308hmadele, kelle jaoks grippi haigestumine vo\u0303ib kujuneda eluohtlikuks. Teisest ku\u0308ljest raskendab ta ise enda tervise seisundit, kuna pu\u0308stijalu po\u0303demisel on suurem risk saada to\u0303siseid tu\u0308sistusi."}, {"text_idx": "#000028", "text": "\u201eSeepa\u0308rast soovitame gripileviku ko\u0303rghooajal gripilaadsete na\u0308htude vo\u0303i isegi ainult mo\u0303nede haigustunnuste nagu ko\u0308ha, kurguvalu vo\u0303i nohu korral mitte ku\u0308lastada haiglaravil olevaid la\u0308hedasi, peresid, kus kasvavad va\u0308ikesed lapsed vo\u0303i elavad kroonilisi haigusi po\u0303devad ja vanemaealised inimesed,\u201c u\u0308tles Sadikova."}, {"text_idx": "#000029", "text": "Isegi kergete haigustunnuste ilmnemisel tuleks va\u0308ltida rahvarohkeid kohti ja hoida tervetega va\u0308hemalt 1,5 meetrist distantsi. Aevastades vo\u0303i ko\u0308hides katke suu taskura\u0308ti vo\u0303i selle puudumisel varrukaga. Haigena pu\u0308sige kodus."}]